ROZHODNUTIE RADY
z 18. apríla 2008,
ktorým sa vymenúva jeden belgický člen Európskeho hospodárskeho a sociálneho výboru
(2008/325/ES, Euratom)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 259,
so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
so zreteľom na rozhodnutie Rady 2006/651/ES, Euratom z 15. septembra 2006, ktorým sa vymenúvajú belgickí, grécki, írski, cyperskí, holandskí, poľskí, portugalskí, fínski, švédski a britskí, ako aj dvaja talianski členovia Európskeho hospodárskeho a sociálneho výboru (1),
so zreteľom na návrh belgickej vlády,
so zreteľom na stanovisko Komisie,
keďže:
keďže v dôsledku vymenovania pána PIETTEHO za ministra federálnej belgickej vlády a z dôvodu nezlučiteľnosti tejto funkcie s mandátom člena Európskeho hospodárskeho a sociálneho výboru sa uvoľnilo jedno miesto člena tohto výboru. K tejto nezlučiteľnosti už nedochádza z toho dôvodu, že pán PIETTE odstúpil ako minister,
ROZHODLA TAKTO:
Článok 1
Pán Josly PIETTE, Secrétaire général honoraire de la CSC, sa vymenúva za člena Európskeho hospodárskeho a sociálneho výboru na zvyšný čas funkčného obdobia, ktoré trvá do 20. septembra 2010.
Článok 2
Toto rozhodnutie nadobúda účinnosť dňom jeho prijatia.
V Luxemburgu 18. apríla 2008